
	ANUNŢ PENTRU POSTARE PE PORTALUL POSTURI.GOV.RO
	

	
	U.M. 01835 Bucureşti din Ministerul Apărării Naţionale organizează concurs/examen de încadrare a postului unic vacant de execuţie de de conducere de 
director adjunct gr. II din cadrul Muzeului Naţional al Aviaţiei Române



	

	
	
	


Condiţiile generale pentru ocuparea postului sunt: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

[bookmark: _Hlk233627700]Atribuţiile postului:
[bookmark: _Hlk244263622]- coordonează programele şi proiectele legate de cercetarea patrimoniului;
- coordonează expoziţiile permanente şi temporare organizate de muzeu;
- răspunde de publicaţiile şi materiale promoţionale şi de popularizare;
- coordonează activitatea de evidenţă computerizătă a patrimoniului;
- coordonează activitatea de organizare a depozitelor;
- coordonează activitatea de proiectare, dezvoltare şi menţinerea în stare de funcţionare a sistemelor de supraveghere, antiefracţie, antiincendiu, antiinundaţii şi de asigurare a microclimatului;
- coordonează măsurile de evacuare a patrimoniului în condiţii de forţă majoră;
- coordonează activitatea de supraveghere a patrimoniului aflat în expunere;
- coordonează activitatea de conservare preventivă;
- coordonează activitatea de organizare a arhivei generale a muzeului;
- coordonează activitatea de organizare de expoziţii şi evenimente culturale şi de relaţii cu publicul etc..

[bookmark: _Hlk233627796]Condiţiile specifice necesare pentru ocuparea postului: 
[bookmark: _Hlk233205176]1. studii de specialitate - studii universitare cu diplomă de licenţă şi doctorat/doctorand în istorie sau muzeologie, patrimoniu cultural, management cultural;

2. perfecţionări (specializări): cursuri de specialitate organizate și/sau recunoscute de ministerul culturii;
[bookmark: _Hlk233205220]3. cunoştinţe de operare/programare pe calculator (necesitate şi nivel): operare Microsoft Word, Excel, Power point, programul DOCPAT - nivel mediu, neatestat;
4. limbi străine cunoscute (necesitate şi nivel): limba engleză - nivel mediu, neatestat;
5. abilităţi, calităţi şi aptitudini necesare: gândire analitică, capacitate de comunicare, consiliere,căutarea şi colectarea informaţiilor, lucru în condiţii de stes, spirit de echipă;
6. nivelul de acces la informaţii clasificate este strict secret, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate şi a certificatului de securitate, în situaţia în care va fi declarat „admis”;
7. vechime în muncă: minim 10 ani
    vechime în specialitate: 5 ani
8. competenţa managerială (cunoştinţe de management, calităţi şi aptitudini manageriale): capacitate de exprimare, capacitate de analiză şi sinteză, capacitatea de înţelegere, însuşire şi aplicare a legislaţiei în domeniu, planificarea şi optimizarea activităţilor pentru încadrarea în termenele ordonate, prioritizarea sarcinilor în funcţie de cerinţe, lucru în condiţii de stres. 

Dosarele de concurs/examen se depun exclusiv la sediul Unităţii Militare 01835 Bucureşti, situată pe Şoseaua Bucureşti - Ploieşti, Km. 10,5, Sector 1, Mun. Bucureşti, persoană de contact secretarul comisiei de concurs, telefon 021/319.40.00, int. 316. 

              Calendarul de desfăşurare a concursului/examenului:
	ETAPIZAREA ACTIVITĂŢII
	DATA/ORA
	CONTACT

	Publicarea anunţului
	06.11.2026
	

	Depunerea dosarelor de concurs/examen
	06-19.11.2026
Intervalul orar 08.00-15.00
	Secretarul comisiei de concurs/examen
Telefon
021.319.40.00/interior 316

	Selecţia dosarelor de concurs/examen
	23.11.2026
	

	Afişarea rezultatelor selecţiei dosarelor de concurs/examen
	24.11.2026
Până la ora 15.00
	

	Depunerea eventualelor contestaţii cu privire la rezultatul selecţiei dosarelor de concurs/examen
	25.11.2026
Intervalul orar 08.00-15.00
	Secretarul comisiei de concurs/examen
Telefon
021.319.40.00/interior 316

	Soluţionarea eventualelor contestaţii cu privire la rezultatul selecţiei dosarelor de concurs/examen şi afişarea rezultatelor
	26.11.2026
Până la ora 15.00
	

	Proba scrisă a concursului/examenului
	03.12.2026
Începând cu ora 12.00
	Secretarul comisiei de concurs/examen
Telefon
021.319.40.00/interior 316

	Afişarea rezultatelor probei scrise
	04.12.2026
Până la ora 15.00
	

	Depunerea eventualelor contestaţii cu privire la rezultatul probei scrise
	07.12.2026
Intervalul orar 08.00-15.00
	Secretarul comisiei de concurs/examen
Telefon
021.319.40.00/interior 316

	Soluţionarea eventualelor contestaţii cu privire la rezultatul probei scrise şi afişarea rezultatelor
	08.12.2026
Până la ora 15.00
	

	Proba interviu a concursului/examenului
	09.12.2026
Începând cu ora 12.00
	Secretarul comisiei de concurs/examen
Telefon
021.319.40.00/interior 316

	Afişarea rezultatului la interviu
	10.12.2026
Până la ora 15.00
	

	Depunerea eventualelor contestaţii ale rezultatului interviului
	11.12.2026
Intervalul orar 08.00-15.00
	Secretarul comisiei de concurs/examen
Telefon
021.319.40.00/interior 316

	Soluţionarea contestaţiilor cu privire la rezultatul interviului şi afişarea rezultatului soluţionării acestora
	14.12.2026
Până la ora 15.00
	

	Comunicarea rezultatelor finale ale concursului/examenului
	15.12.2026
Până la ora 15.00
	



Documentele obligatorii pentru constituirea dosarului de concurs/examen sunt următoarele:   
a) formular de înscriere la concurs, conform modelului prevăzut la anexa nr. 2 din Hotărârea Guvernului României nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (formularul va fi asigurat de către unitatea militară organizatoare a concursului);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică. Documentele care atestă nivelul studiilor vor fi depuse împreună cu foaia matricolă/ suplimentul la diplomă/ suplimentul descriptiv al certificatului;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, conform modelului orientativ prevăzut la anexa nr. 3 din Hotărârea Guvernului României nr. 1.336 din 28 octombrie 2022;
f) certificat de cazier judiciar, în original, sau, după caz, extrasul de pe cazierul judiciar; 
g) adeverinţă medical, în original, care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
h) curriculum vitae, model comun European.
* copiile documentelor obligatorii pentru constituirea dosarului de concurs/examen prevăzute la lit. b) - e), precum şi copia certificatului de încadrare într-un grad de handicap, după caz, se prezintă însoţite de documentele originale, copiile urmând să fie certificate cu menţiunea ,,conform cu originalul” de către secretarul comisiei de concurs.

[bookmark: _Hlk213670840]Bibliografia:
1. Istoria Aviaţiei Militare Române, Bucureşti, Editura Ştiinţifică şi Enciclopedică, 1984;
2. Legea nr. 311/2003 a muzeelor şi a colecţiilor publice, cu modificările şi completările ulterioare;
3. Legea nr. 182/2000 privind protejarea patrimoniului cultural naţional mobil, cu modificările şi completările ulterioare;
4. Legea nr. 422/2001 privind protejarea monumentelor istorice;
5. Legea nr. 319/2006 privind securitatea şi sănătatea în muncă, cu modificările şi completările ulterioare;  
6. Ordinul nr. 2035/2000 pentru abrobarea Normelor metodologice privind evidenţa, gestiunea şi inventarierea bunurilor culturale deţinute de muzee, colecţii publice, case memoriale, centre de cultură şi alte unităţi de profil;
7. Ordinul nr. 2057/2007 pentru aprobarea criteriilor şi normelor de acreditare a muzeelor şi a colecţiilor publice;
8. Hotărârea Guvernului nr. 1546/2003 pentru aprobarea Normelor de conservare şi restaurare a bunurilor culturale mobile clasate;
9. Hotărârea Guvernului nr. 886/2008 pentru aprobarea Normelor de clasare a bunurilor culturale mobile;
10. Ordin nr. 2185/2007 pentru aprobarea Normelor de clasificare a muzeelor şi a colecţiilor publice.   

Tematica:
1. Istoria Aviaţiei Militare Române, Bucureşti, Editura Ştiinţifică şi Enciclopedică, 1984;
1.1. Începuturile aviaţiei române: cap. II;
1.2. Înfiinţarea aviaţiei militare, Primele şcoli de pilotaj: cap. III;
1.3. Aviaţia militară română in timpul Primului Război Mondial: cap. IV;
1.4. Aviaţia militară in perioada 1920-1944: cap. V;
2. Legea nr. 311/2003 a muzeelor şi a colecţiilor publice, cu modificările şi completările ulterioare;
3. Legea nr. 182/2000 privind protejarea patrimoniului cultural naţional mobil, cu modificările şi completările ulterioare;        
[bookmark: _Hlk233880844]4. Legea nr. 422/2001 privind protejarea monumentelor istorice; 
5. Legea nr. 319/2006 privind securitatea şi sănătatea în muncă, cu modificările şi completările ulterioare; 
6. Ordinul nr. 2035/2000 pentru abrobarea Normelor metodologice privind evidenţa, gestiunea şi inventarierea bunurilor culturale deţinute de muzee, colecţii publice, case memoriale, centre de cultură şi alte unităţi de profil;
7. Ordinul nr. 2057/2007 pentru aprobarea criteriilor şi normelor de acreditare a muzeelor şi a colecţiilor publice;
8. Hotărârea Guvernului nr. 1546/2003 pentru aprobarea Normelor de conservare şi restaurare a bunurilor culturale mobile clasate;
9. Hotărârea Guvernului nr. 886/2008 pentru aprobarea Normelor de clasare a bunurilor culturale mobile;
10. Ordin nr. 2185/2007 pentru aprobarea Normelor de clasificare a muzeelor şi a colecţiilor publice.

Note:
- eventualele contestaţii se pot depune după selecţia dosarelor de concurs/examen şi după fiecare probă în parte. Rezultatul final al concursului/examenului nu se contestă;
- prevederile actelor normative cuprinse în bibliografie se studiază cu modificările şi completările ulterioare;
- certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii;
- adeverinţă medicală care atestă starea de sănătate corespunzătoare va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

	
	

